Diari Oficial de la Generalitat Valenciana


Sumari del DOGV 9624, del 23-06-2023 (2023/6729)

RESOLUCIÓ de 13 de juny de 2023, del secretari autonòmic d'Agricultura i Desenvolupament Rural, per la qual es disposa la tramitació de sol·licituds d'ajuda per a obres de condicionament de camins rurals, convocatòria de l'exercici 2023.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9624

Data del DOGV
:   23-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/6729


Data del document
:   13-06-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 13 de juny de 2023, del secretari autonòmic d'Agricultura i Desenvolupament Rural, per la qual es disposa la tramitació de sol·licituds d'ajuda per a obres de condicionament de camins rurals, convocatòria de l'exercici 2023. [2023/6729]  
La Resolució d'1 de març de 2023, de la consellera d'Agricultura, Desenvolupament Rural, Emergència Climàtica i Transició Ecològica (DOGV 9547, 06.03.2023), convocava els municipis i les entitats locals menors de la Comunitat Valenciana perquè formularen, en el termini d'un mes, les seues sol·licituds d'ajuda, en relació amb les obres de condicionament de camins rurals, per a l'exercici de 2023.  
Finalitzat el termini de presentació, s'han instruït les sol·licituds i aquestes han sigut avaluades per la comissió establida en l'apartat cinqué de l'Ordre de 17 de novembre de 2008, de la Conselleria d'Agricultura, Pesca i Alimentació, per la qual s'aproven les bases reguladores de les ajudes (DOGV 5902, 27.11.2008).  
Com les sol·licituds presentades superen els crèdits establits del capítol VII, secció 12, programa 531.10, línia S0170000, «Obres i serveis d'infraestructura agrària en municipis», s'han tingut en compte els criteris de preferència i valoració definits en l'apartat quart de les bases reguladores per a poder seleccionar les sol·licituds a tramitar.  
  
Vista l'acta de la comissió d'avaluació i valoració, i la proposta de la Direcció General d'Agricultura, Ramaderia i Pesca, i fent ús de les facultats conferides pel punt 5 de l'apartat primer de la Resolució de 27 de juliol de 2015, de la consellera d'Agricultura, Medi Ambient, Canvi Climàtic i Desenvolupament Rural, per la qual es deleguen determinades competències en els diferents òrgans de la conselleria (DOGV 7582, 30.07.2015), resolc:  
  
Primer. Sol·licituds seleccionades per a tramitar  
Es disposa la tramitació de les sol·licituds seleccionades, allistades per ordre de puntuació i coeficient de ruralitat (CR) decreixent, en l'annex I (sol·licituds preferents seleccionades) i en l'annex II (altres sol·licituds seleccionades) d'aquesta resolució. Aquestes subvencions seran pagades a càrrec dels crèdits del capítol VII, secció 12, programa 531.10, línia S0170000, «Obres i serveis d'infraestructura agrària en municipis», per l'import màxim establit en la Resolució d'1 de març de 2023.  
  
Segon. Condicions per a l'aprovació definitiva  
L'aprovació definitiva de cadascuna d'aquestes sol·licituds seleccionades queda supeditada a la presentació, en el termini màxim de dos mesos comptadors a partir de l'endemà de la publicació d'aquesta resolució en el Diari Oficial de la Generalitat Valenciana, del projecte tècnic de les obres. El projecte s'ha d'ajustar a la memòria valorada aportada juntament amb la sol·licitud, i no podrà referir-se a camins diferents als compresos en aquesta. Les entitats que no aporten aquest projecte tècnic, en les condicions establides en l'apartat tercer d'aquesta resolució, seran declarades desistides del dret a la sol·licitud, d'acord amb el que es disposa en l'article 73 de la Llei 39/2015, d'1 d'octubre, del procediment administratiu comú de les administracions públiques.  
L'aprovació també queda condicionada a l'informe tecnicoeconòmic que sobre aquest projecte emetrà la direcció territorial corresponent, i als informes, autoritzacions o comunicacions que calga d'acord amb la legislació vigent.  
  
Tercer. Condicions del projecte tècnic i de la seua aportació  
El projecte tècnic s'ha d'adequar al que s'indica en l'Ordre 9/2016, de 22 d'abril, de 2016, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableix el format digital per a la presentació de projectes tècnics (DOGV 7777, 09.05.2016).  
El full de control de signatures que s'ha d'incloure com a última pàgina del projecte, definit en l'annex I de l'Ordre 9/2016, està disponible en l'adreça d'internet següent:  
https://sede.gva.es/va/proc796  
Quant al nom de l'arxiu del projecte, d'un màxim de 64 caràcters, definit en l'annex II de l'Ordre 9/2016, s'han de tindre en compte les especificitats següents:  
1. Nom del municipi: cal indicar la denominació oficial del municipi o de l'entitat local menor.  
2. Clau de la classificació temàtica obres: cal indicar CR.  
3. Clau de l'aplicació per a la gestió de projectes: per a completar el format de 9 dígits (4 + 2 + 3), cal indicar l'any de la convocatòria (2023), el codi de la província (03: Alacant; 12: Castelló; 46: València) i el número de l'expedient (incloent-hi, si hi ha, els zeros inicials per a completar tres dígits).  
4. Codificació del tipus de document: cal indicar PP.  
5. Nom de l'obra/projecte (sense especificitats addicionals al que indica l'annex II de l'Ordre 9/2016).  
6. Clau del centre gestor: cal indicar EAC.  
7. Codi del programa/línia d'ajuda: cal indicar MIA.  
S'ha d'aportar l'arxiu PDF del projecte, amb les signatures digitals de les persones autores d'aquest. Si es considera necessari, es podrà requerir l'entitat sol·licitant perquè aporte un exemplar imprés del projecte o els fitxers oberts, tal com s'estableix en l'Ordre 9/2016.  
El projecte tècnic es presentarà telemàticament, ja que les entitats sol·licitants són persones jurídiques, obligades a relacionar-se amb la Generalitat a través de mitjans electrònics en els termes de l'article 14 de la Llei 39/2015, d'1 d'octubre, del procediment administratiu comú.  
  
L'accés al tràmit telemàtic d'aportació de documentació a l'expedient pot realitzar-se des de la seu electrònica de la Generalitat, a través de l'adreça d'internet següent:  
https://sede.gva.es/va/proc18536  
L'expedient al qual s'aporte haurà de ser l'indicat per a cada titular en els annexos I i II d'aquesta resolució (codi amb format AGMIA/2023/XX/XXX).  
  
Quart. Sol·licituds desestimades per falta de crèdit  
Es disposa la desestimació de les sol·licituds indicades, per ordre de puntuació i coeficient de ruralitat (CR) decreixent, en l'annex III d'aquesta resolució, per no poder ser ateses, per no disposar de crèdit suficient del capítol VII, secció 12, programa 531.10, línia S0170000, «Obres i serveis d'infraestructura agrària en municipis», segons l'import màxim establit en la Resolució d'1 de març de 2023, i no haver aconseguit puntuació suficient segons els criteris de preferència i valoració definits en l'apartat quart de les bases reguladores.  
  
  
Cinqué. Sol·licituds inadmeses  
S'informa, de manera addicional a la notificació particular ja realitzada a les entitats sol·licitants que corresponga, sobre les sol·licituds presentades que han sigut inadmeses, i que s'indiquen en l'annex IV d'aquesta resolució.  
Les causes d'inadmissió han sigut les següents:  
- Sol·licitud presentada fora de termini (fora termini).  
- El sol·licitant no és municipi ni entitat local menor (no municipi/ELM).  
- Existència de sol·licituds múltiples d'una mateixa entitat (sol·lic. múltiple).  
- L'entitat ja ha sigut beneficiària de l'ajuda l'exercici anterior (exerc. anterior).  
  
Sisé. Sol·licituds desistides  
S'informa, de manera addicional a la notificació particular ja realitzada a les entitats sol·licitants que corresponga, sobre les sol·licituds presentades que han sigut desistides, i que s'allisten en l'annex V d'aquesta resolució.  
Les causes de desistiment han sigut les següents:  
- Desistiment de la sol·licitud a petició de l'entitat sol·licitant (a petició).  
- No haver atés correctament el requeriment d'esmena de la sol·licitud (no esmenar).  
Contra aquesta resolució, que posa fi a la via administrativa, es pot interposar un recurs de reposició davant la consellera d'Agricultura, Desenvolupament Rural, Emergència Climàtica i Transició Ecològica, en el termini d'un mes des de l'endemà de la publicació, o bé directament, en el termini de dos mesos des de l'endemà de la publicació, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 13 de juny de 2023.- El secretari autonòmic d'Agricultura i Desenvolupament Rural: Rogelio Llanes Ribas.